
A (-)-bannucin és a (-)-5’-epibannucin első szintézise. A szén-szén kötés egyszerű kialakítása.

A BME Szerves Kémia Tanszékén (ma: Szerves Kémia és Technológia Tanszék) működő Alkaloidkémiai Kutatócsoportban évtizedek óta foglalkoznak aszpidoszpermánvázas alkaloidok és rokonvegyületeik szintézisével. Ezen kutatási területhez kapcsolódik TDK-dolgozatom témája, a bannucin nevű alkaloid ((-)-1) első szintézisének a kidolgozása. A természetben előforduló molekulában a vindolin 10-es helyzetéhez 2-pirrolidon egység kapcsolódik. Munkánk során megvalósítottuk a nevezett alkaloid (-)-vindolinból ((-)-2) kiinduló egyszerű, egy lépésben történő előállítását. Reagensként a 3 α-amidokarbinol funkciót tartalmazó vegyületet választottuk, melyből az in situ keletkező gyűrűs N-acilimíniumionon keresztül lejátszódó aromás elektrofil szubsztitúció során jó termeléssel jutottunk el a célként megjelölt alkaloidhoz ((-)-1) és az 5’-epimerjéhez ((-)-5'-epi-1).




